Document ID: 32005R1497

UREDBA KOMISIJE (ES) št. 1497/2005
z dne 15. septembra 2005
o popravku Sklepa Sveta in Komisije 2005/430/ES, Euratom o sklenitvi Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta in Komisije 2005/430/ES, Euratom z dne 18. aprila 2005 o sklenitvi Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike (1), in zlasti člena 3(1) Sklepa,
ob upoštevanju naslednjega:
(1)
Priloga k Sklepu 2005/430/ES, Euratom določa zaporedne številke za tarifne kvote Evropske unije za proizvode s poreklom iz Bolgarije.
(2)
Ker je v navedeni prilogi prišlo do nepravilne označbe zaporedne številke, manjše od 09.5100, za proizvode z oznakama KN 1701 in 1702, Komisija ne more upravljati pripadajoče tarifne kvote v skladu s členi 308a, 308b in 308c Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku skupnosti (2).
(3)
Sklep 2005/430/ES, Euratom je zato treba ustrezno popraviti.
(4)
Ker se letna obdobja za uporabo koncesij začnejo 1. julija, je treba določiti uporabo te uredbe od 1. julija 2005 dalje.
(5)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
V Prilogi k Odločbi 2005/430/ES, Euratom se vrstica z zaporedno številko 09.4785 nadomesti z:
„Zaporedna številka
Oznaka KN
Poimenovanje
09.5902
1701
Sladkor
1702
Drugi sladkorji“
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. septembra 2005

Labels: 17
5
3
18
15